Projektforslag for fjernvarmeforsyning af industriområdet i [adresse] 
Sagsfremstilling 
19.                 Projektforslag for fjernvarmeforsyning af industriområdet i [adresse] - 
Åbent 
  
  
SAGENS INDHOLD 
[adresse] har i november 2014 fremsendt ”Projektforslag for fjernvarmeforsyning af industriområdet i 
[adresse]” med anmodning om Favrskov Kommunes godkendelse. 
  
Projektets formål er at konvertere erhverv og boliger i industriområdet vest for Hadsten fra opvarmning med 
naturgas, olie og el, til fjernvarme fra [adresse]. Ved konvertering til fjernvarme sikres en lavere varmepris 
for forbrugerne samt en reduktion af CO2-udledningen i [adresse]. 
  
Projektområdet er omfattet af tre eksisterende lokalplaner. I et af lokalplanområderne er der tilslutningspligt til 
kollektiv varmeforsyning for al ny bebyggelse. For ny bebyggelse i de andre lokalplanområder, og for eksisterende 
bebyggelse i hele projektområdet, vil tilslutning til fjernvarme ske på frivillig basis. Projektområdet kan ses i bilag 6 til 
vedlagte projektforslag (bilag 1). 
  
I dag dækkes varmeforsyningen i knap halvdelen af projektområdet med individuelle naturgasfyr. En fjerdedel af 
ejendommene har oliefyr, mens resten opvarmes med enten elvarme, varmepumper eller fastbrændselsfyr. 
  
Projektområdet har i dag status som individuelt naturgasforsyningsområde. En godkendelse af projektforslaget 
medfører derfor en ændring af områdeafgrænsningen mellem naturgasforsyningen og fjernvarmeforsyningen samt, 
at der vil skulle etableres fjernvarmedistributionsnet i det nye forsyningsområde. 
  
[adresse] overtager dermed forsyningspligten for området, og HMN Naturgas må således ikke tilslutte 
nye naturgasforbrugere. [adresse] har dog fortsat forsyningspligt overfor eksisterende naturgasforbrugere i 
området. 
  
[adresse] er ansvarlig for projektet og finansierer, ejer og forestår driften af forsyningsledninger, 
distributionsnet, stikledninger og målere. Markedsføringen, projekteringen og udførelsen af anlæggene kan 
påbegynde umiddelbart efter den endelige godkendelse af dette projektforslag.  
  
 
Teknik- og 
Miljøudvalget 
2. marts 2015 
Sagsnr. 710-2014-
65477 
Dok.nr. 710-2015-
14619 
Sagsbehandler 
DPLVSO 
  
Tidl. politisk behandling 
  
Forventet sagsgang 
TM-U 
Lovgrundlag 
Lov om varmeforsyning.  
VURDERING 
Teknik og Kultur vurderer, at projektet som helhed er både samfundsøkonomisk og miljømæssigt fordelagtigt. 
  
Det anslåede varmebehov i området er 1.488 MWh inklusiv varmetabet i ledningsnettet, der anslås til ca. 14 %. 
[adresse] producerer i dag varme på halm, og anvender derudover træpiller og naturgas til spids- og 
reservelast. Ved normaldrift kan hele varmebehovet i projektområdet dækkes ved produktion på varmeværkets 
eksisterende halmkedler.  
  
Projektet indebærer anlægsomkostninger for [adresse] på 3,3 mio. kr. eksklusive moms til etablering af 
fjernvarmenet i projektområdet. I disse omkostninger er kompensationsbetaling til HMN Naturgas også medregnet. 
[adresse] beregninger viser, at fjernvarmeudvidelsen vil bidrage med et positivt årligt dækningsbidrag til 
[adresse] på godt 200.000 kr. eksklusive moms.  
  
Ovenstående beregninger er blandt andet baseret på, at de fleste ejendomme med naturgas- eller oliefyr samt 
halvdelen af ejendommene med elvarme, tilslutter sig fjernvarme i løbet af fem år.  
  
Brugerøkonomiske beregninger viser, at der ved valg af fjernvarme kan opnås følgende årlige besparelser pr. 
ejendom (inklusiv moms):  
  
· ca. 15.000 kr. i forhold til brug af olie, svarende til 43 %  
· ca. 3.600 kr. i forhold til brug af naturgas, svarende til 15 %.  
  
Ovennævnte beregninger gælder for ejendomme med et gennemsnitligt areal på ca. 300 m2. For større ejendomme 
på op til 1.500 m2 vil der kunne opnås tilsvarende procentuelle besparelser. 
  
Samfundsøkonomiske beregninger viser, at besparelsen ved valg af fjernvarme i forhold til de eksisterende 
forsyningsanlæg for en 20 års periode, er ca. 4,2 mio. kr. i alt, svarende til 33 % i forhold til, hvis man beholder den 
nuværende varmeforsyning. Følsomhedsberegninger viser, at projektet fortsat er robust, selvom der ændres på 
beregningsforudsætningerne.  
  
Energi- og miljømæssige beregninger viser, at der ved gennemførelse af projektet over 20 år vil være en samlet 
udledning på 209 tons CO2-ækvivalenter mod 5.894 tons ved de eksisterende forsyningsanlæg, svarende til en 
reduktion på ca. 96 %.  
  
ØKONOMI 
Til projektet forventer [adresse] at søge Favrskov Kommune om kommunegaranti for optagelse af lån i 
Kommunekredit på 3,3 mio. kr., hvoraf der skal betales stiftelsesprovision til kommunen. Der vil blive fremsendt 
særskilt ansøgning om kommunegaranti til behandling i Byrådet. 
  
INDDRAGELSE 
[adresse] har inden udarbejdelsen af projektforslaget undersøgt interessen for at få fjernvarme ved at 
kontakte de potentielle forbrugere i området. Positive tilkendegivelser fra ejerne af flere ejendomme har gjort, at 
[adresse] har valgt at gå videre med projektet.   
  
Projektforslaget har været sendt i høring ved HMN Naturgas, der i vedlagte høringssvar (bilag 2) har stillet spørgsmål 
til mange af de i projektforslaget anvendte beregningsforudsætninger.  
  
[adresse] har i vedlagte svar (bilag 3) besvaret disse spørgsmål, men har samtidig valgt at fastholde 
projektforslaget med dets oprindelige beregningsforudsætninger. Derudover har varmeværket suppleret med 
følsomhedsberegninger i henhold til HMN Naturgas’ bemærkninger. Dette er gjort for at dokumentere, at projektet 
som helhed fortsat vurderes som værende både samfundsøkonomisk og miljømæssigt fordelagtigt. 
  
Teknik og Kultur har vurderet, at de anvendte forudsætninger i både projektansøgningen og i de supplerende 
beregninger er realistiske og rimelige. 
  
INDSTILLING 
Direktøren for Teknik og Kultur indstiller til Teknik- og Miljøudvalget: 
  
1.    At godkende ”Projektforslag for fjernvarmeforsyning af industriområdet i [adresse]”. 
  
BESLUTNING 
  
Bilag 
  
  
  
  
Teknik- og Miljøudvalget, 2. marts 2015: 
Fraværende: Thomas Gregersen 
  
Godkendt. 
Bilag 1, Projektforslag for fjernvarmeforsyning af 
industriområdet i [adresse] 
710-2015-15133 
Bilag 2, Høringssvar fra HMN Naturgas 
710-2015-15134 
Bilag 3, [adresse] bemærkninger til 
HMN Naturgas' høringssvar 
710-2015-15136 
